Direcția Județeană pentru Cultură Iași a rămas cu doar doi angajați: directorul şi contabila / Salariul net este de 3.500 de lei
Atunci când a fost înființată, în anii 2000, la Direcția Județeană pentru Cultură Iași erau 15 angajați. Astăzi mai sunt doar doi: directorul și contabila. Oricare dintre ei ar fi să renunțe, Direcția și-ar pierde de tot direcția, anunță Ziarul de Iași. Adică s-ar închide.
Bobi Apăvăloaei, care conduce de doi ani instituția, spune că salariile foarte mici au determinat angajații să plece unul câte unul – la pensie sau prin transfer. De altfel, pagina de internet a Direcției pentru Cultură – pe care nu o mai actualizează nimeni de doi ani pentru că nu mai e cine să facă și asta – menționează cea mai mare leafă de atunci, 5500 de lei cu tot cu spor de doctorat. Net, un funcționar ar lua astăzi cel mult 3500 de lei, ne-a spus Bobi Apăvăloaei.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank